 Proza - : - Batalia de la Podul inalt de Lucian Pop : - Batalia de la Podul inalt de Lucian Pop"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ultima... (Proza) > Poem pentru... (Poezie) > Amurg ... (Poezie) > Trei poezii... (Poezie) > iarba... (Scenariu) > Mi-amintesc ... (Poezie) > A fost... (Scenariu) > Rigoare ... (Scenariu) > iesirea din... (Proza) > Criza pentru... (Proza) > Demod ... (Poezie) > Caitanul... (Proza) > Poate ca...... (Poezie) > Unul pentru... (Scenariu) > Exilatul ... (Proza) > invidii ... (Proza) > Cauze ... (Proza) > Noaptea... (Proza) > un ... (Poezie) > Lada de... (Scenariu) > Ascultatorul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1826170 index.html' > Vizionari: 4396 > Batalia de la Podul inalt proza [ ] - - - - - - - - - - - - - - - - - - - - - - - - - de Lucian Pop [lucipop ] 2009-03-05 | | Ostirea moldoveana si ostirea turca ajunsera fata-n fata, de-o parte si de alta a Podului inalt de peste raul Siret, in dupa amiaza zilei de 9 aprilie 1475. Prin interpusi, stefan cel Mare si Soleyman Pasa, cazura de acord ca batalia sa se desfasoare a doua zi, dimineata, in jur de ora 10. stiind ce le astepta, ambele tabere se culcara devreme si-a doua zi, la prima geana de lumina, se dadu desteptarea. Dupa inviorare si un mic dejun ritualic, ce consta - si asta de ambele parti - doar dintr-o ulcica de compot neandulcit, urma echiparea minutioasa pentru marea confruntare. Cand se auzira trompetele stridente ale adunarii in formatii de lupta, stefan trimise un aprod dupa faimosul sau cal, Fulger. Aprodul se intoarse ingrozit. - Maria ta! Nici urma de Fulger! - Eu, fara Fulger, nu ma duc la lupta. Cautati-l! Calaretii moldoveni descalecara cu totii si isi verificara caii. Fiecare era cu calul lui, nici urma de Fulger. - Maria ta! Turcii s-au instalat pe pozitii. - Fara Fulger, nu particip. - si ce vrei atuncea?...Sa se scrie ca am evitat confruntarea? Lasitate?...Haide pe jos! - Bine zici tu. Voi lupta ca simplu pedestras. Cu stefan cel Mare mergand pe jos, moldovenii ajunsera la podul de peste rau. De partea cealalta a podului, in fruntea turcilor, statea semet pe un cal arabesc, Soleyman Pasa. - Unde ti-e Fulger, Maria ta? se nedumeri comandantul turc. Ce sa-i zica domnintorul? Ca i-a disparut subit, tocmai din mijlocul taberei? - A racit dupa ploile astea, desi l-am adus incoace cu doua paturi pe spate. - si ce?! Alt cal nu mai ai? Ce sa-i zica domnitorul? Ca este superstitios? Ca in doua batalii minore, il crutase pe Fulger si tocmai acele doua batalii au fost pierdute? - Mai am inca trei cai! - si-atunci?! La aceasta intrebare incuietoare, stefan cazu pe ganduri. Fiind cea de-a doua zi frumoasa, dupa o saptamana de ploi, in vreme ce Soleyman Pasa ii astepta raspunsul, cele doua armate au fost inghitite rapid de o ceata densa, de un paradoxal intuneric alb, opac, incat nu-ti vedeai tovarasul din fata si nici pe ceilalti doi, aliniati de-a dreapta si de-a stanga ta. Ceata amplifica sunetele de sute de ori. Necheza un cal, te inchipuiai batut de-o furtuna nimicitoare. Tusea careva, iti bubuiau in urechi tobele mari ce pastreaza ritmul de inaintare. Te scarpinai sub camasa metalica de zale, intreaga ostire vedea aevea cum zboara deasupra ei, un sarpe mitologic cu clopotei, urias si asurzitor. Sa nu cada prada unor spaime irationale, fara nici un ordin, cele doua armate se urnira prudente, pe pipaite si pe muteste, sa traverseze podul, intr-o liniste imaculata. tinandu-se unii de altii, turci inaintau avand ca reper balustrada de pe partea dreapta a podului, cum veneau cu fata catre pozitiile noastre, iar moldovenii treceau, invizibili si ei, de-a lungul balustrazii celeilalte. Asa se face ca, intr-un ceas si jumatate, cele doua ostiri isi schimbara pozitiile, fara nici un incident sangeros. Cum ceata persista numai la nivelul raului, moldovenii iesira intr-un soare stralucitor, pe dealul unde-si aveau turcii tabara, iar turcii se trezira printre corturile de vizavi. Am pomenit de micul dejun ritualic. Se proceda in felul asta, pentru ca, pe stomacul gol, luptatorul este mai sprinten si mai agresiv. Abia dupa batalie, ostenii aveau parte de o masa copioasa, fara restrictii, cat cuprinde. Pe dealul turcilor fumegau nenumarate cazane de pilaf cu carne de oaie. Trezindu-se pe capul lor cu ostirea moldoveana, bucatarii ce supravegheau cazanele, fugira care incotro. Gustand pilaful, moldovenii se bucurara ca este tocmai bun de mancat si dandu-si castile pe ceafa, se pusera pe treaba. Pe dealul celalalt, turcii nu gasira prin corturi decat hrana rece, jamboane intregi de porc, afumate, dar de care, prin religie, nu aveau voie sa se atinga. Rupti de foame, se uitara cu jind catre dealul lor, unde ciorchini in jurul cazanelor, inamicul le decima pilaful. Cu un strigat de furie, coborara ca arsi dealul, catre pod. Tocmai atunci, ceata se destrama complect. in mijlocul podului, Soleyman Pasa incerca sa-si potoleasca armasarul, care se invartea agitat in cerc. Vazandu-si si armata in ce debandada vine, ieniceri, spahii si buzimbasi amestecati de-avalma, Soleyman isi ridica iataganul deasupra capului si-l clatina in dreapta si-n stanga, semn sa-si reia fiecare locul lui bine stabilit in formatia de care apartinea. Dar frustarea si indignarea turcilor era asa de mare, incat ii raspunsera cu un alt strigat cumplit, strigat a carui intensitate il termina pe calul lui Soleyman. Calul, nici una nici doua, sari cu pasa cu tot peste parapet, in rau. Singurul care observa armata turca, ce de-acuma urca dealul cu o falca-n cer si una-n pamant, a fost stefan. incepu sa alerge printre moldovenii inghesuiti in jurul cazanelor, strigand necontenit: Vin turcii! - imediat Maria ta! il asigurau ostenii mestecand cu pofta, si numai cand valul spumegator al turcilor se izbea de cazanele langa care se protapisera, catadicseau sa puna mana pe arme. Viteazul domnitor taia la turci in dreapta si-n stanga, cu intentia de-a ajunge la Soleyman Pasa, dar mic de statura, nu-l vedea in imbulzeala aceea. Atunci striga disperat: Unde esti Fulger al meu, ca de pe tine vad din zare in zare! - Maria ta!, ii raspunse unul dintre grajdarii domnesti, calare pe un cal roscat, iatati-l pe Fulger! si grajdarul descaleca. - Fulger al meu este alb ca spuma laptelui! - Eu l-am adus la culoarea asta, cu o zeama din coaja de stejar. - De ce una ca asta?! - M-am insurat numai de-o saptamana. si azi noapte ma trezesc cuprins de sudori reci ca sunt inselat tocmai in momentul acela. intelegi Maria ta? - Nu le am cu gelozia. si? - stiind ca Fulger este cel mai rapid cal din lume, l-am dat cu zeama de stejar si-am pornit cu el catre Suceva, in linie dreapta, peste vai si munti! intelegi Maria ta? - inteleg. L-ai vopsit sa iesi neoservat din mijlocul taberei. Cine din Moldova nu-l recunoaste pe Fulger al meu?! si? - Dupa un ceas de galop nebun, m-a mustrat constiinta. Dar de frica pedepsei, am stat pe-aproape, si abia acuma, in ultima clipa, cand batalia este pe muchie de cutit, indraznesc sa apar in fata Mariei tale. Ma ierti? - Te iert. Grajdarul se chirci langa Fulger si punandu-si piciorul pe spatele lui, stefan incaleca. - stefan, stefan, stefan! strigara moldovenii cand il vazura pe domnitor cum salta calul roscat pe picioarele din spate, in pozitie aproape verticala, si isi roteste sabia amenintator deasupra capului. Turcii pe cine sa strige?, ca ud leoarca, Soleyman Pasa se tinea dupa arabescul lui, ce galopa zapacit catre zarea unei paduri. Din momentul acela, n-a mai fost batalie, ca retragere si urmarire, dar urmarire numai de ochii lumii, cum moldovenii se molesisera de la pilaf. Care au fost consecintele bataliei de la Podul inalt? Cu lectia pe deplin invatata, stefan i-a facu lui Fulger grajd, lipit de dormitorul lui, iar pentru viitoarele campanii militare, dadu comanda sa i-se coase un cort cu doua incaperi: una pentru el, alta pentru Fulger. Niste boieri exilati in Polonia, isi frecara mainile de bucurie, auzind ce personaj important devenise calul. - Nu mai are mult stefan si ajunge un al doilea Caligula. Da Doamne! insa, intamplarea grajdarului, povestita chiar de el insusi, ajunsera la urechile tuturor moldovenilor, iar acestia comentara intelegatori: - Asa suntem noi. Daca vrei sa nu-ti dispara ceva de pret, tine-l permanent sub ochii tai, ca in ziua de astazi, nu te mai poti increde in nimeni!... | index 'pageview'); 